આજના શહેરોમાં તો ચુલાને જ અલવિદા આપી દેવાઇ છે અને સાતમનું કોઇ મહત્વ રહ્યું જ નથી.પણ ગામડામાં હજુ આ પ્રથા ચાલુ છે.આ પ્રથા પાછળ સત્ય જે હોય તે પણ એને અંધશ્રધ્ધા ગણી હાંસી ઉડાવવાની ભુલ ના કરતા.કારણ આને લીધે જ તો આપણી સંસ્કૃતિ ટકી રહી છે.વળી એક પ્રથા એવી પણ છે કે સાતમને દિવસે સ્ત્રીઓએ ઓછામાં ઓછી સાત બાઇઓના માથામાં જોવું જોઇએ.આવી ઘણી માન્યતાઓ આજે પણ રંગભર્યા ગામડાંઓમાં મનાય છે અને સ્ત્રીઓ શીતળામાતાને ઘણું મહત્વ આપે છે.